laion/Wikipedia-Exotic huggingface dataset:
Bejaïa

Bejaïa (varem eesti keeles Bedžaja, antiikajal Saldae) on sadamalinn Alžeerias Vahemere ääres, Bejaïa provintsi halduskeskus. Bejaïa on Alžeeria suurim naftasadam. Seal lõpeb Hassi Messaoud'st tulev naftajuhe. Lisaks toornaftale eksporditakse Bejaïa kaudu rauda, fosfaatväetisi, veini, kuivatatud viigimarju ja ploome. Linnas on olemas tekstiili- ja korgitööstus. Bejaïa esimesed elanikud olid berberid. Kartaago ja Rooma riigi ajal oli linna kohal Saldae asula, kus oli väike sadam. Roomlased ehitasid Saldaesse 1 km pikkuse tunneli vee juhtimiseks . Säilinud on Saldae raidkiri, mis jutustab tunneli ehitamisel tehtud mõõtmisveast, mille tulemusel tunneli otstest tehtud käigud ei ulatunud keskel kokku ja seda viga tuli ristkäigu abil parandada . Rooma ajal kuulus Saldae Mauretania Caesariensise provintsi. Vespasianus asutas sinna veteranide koloonia. Hiljem tõusis Saldae tähtsus veelgi, kui Diocletianus eraldas selle provintsi idaosa omaette provintsiks Sitifensiseks, sest Saldae oli selle provintsi suurim sadam (provintsi keskus Sitif, tänapäeval Sétif, asus sisemaal). Pärast Rooma riigi langemist sai Saldae vandaalide riigi pealinnaks. See riik loodi 429/430 ja Bütsants vallutas selle umbes 533. Saldae kuulus Bütsantsis Aafrika prefektuuri ja hiljem, alates 590, Kartaago eksarhaati. 647 toimus araablaste esimene rünnak eksarhaadile ja 698 vallutasid araablased Kartaago, likvideerides eksarhaadi. Ühtlasi jäi Saldae inimtühjaks. 11. sajandil asutasid berberi päritolu Hammadiidide dünastia valitsejad Saldae kohale uue linna Bejaïa ja tegid selle oma pealinnaks. Bejaïast sai tähtis sadam ja kultuurikeskus. Riigi viies valitseja al-Nasir ibn Alnas ibn Hammad kindlustas linna tugevasti ja tema poeg, kuues valitseja al-Mansur ibn Nasir rajas kindlustuste keskele kauni palee. Hammadiidide riik lõppes kümnenda valitseja ajal 1152, kui Marokost tulnud Almohaadid selle vallutasid ja oma riigiga liitsid. Pärast Almohaadide nõrgenemist vallutasid 13. sajandi alguses Bejaïa Tuneesiast tulnud Hafsiidid. Nende võimu ajal levis Põhja-Aafrikas piraatlus ja Bejaïa sai selle üheks keskuseks. 1510–1555 kuulus linn Hispaaniale, kuid seejärel kapituleerus linna sajameheline hispaanlaste garnison Türgi mitme tuhande mehelise laevastiku ähvarduste ees. Hispaanlastel lubati puutumatult lahkuda, kuid kodumaal süüdistati garnisoniülemat Alonso Peraltat reetmises ja ta hukati. Türgi võimu ajal jätkus linnas mereröövlite tegevus kuni 1833. aastani, mil Prantsusmaa selle vallutas. 1962 Alžeeria iseseisvus. Alates 1995. aastast on Bejaïa sõpruslinn Prantsusmaal asuv Brest. Antiigileksikon, 2. kd, register Antiigileksikon, 2. kd, lk 196 Antiigileksikon, 2. kd, lk 238
Mr. Happyman

Mr. Happyman on eesti popansambel koosseisus Sven Lõhmus (vokaal, klahvpillid ja lugude autor), Sulev Lõhmus (löökriistad, vokaal), Kadi Tammoja (vokaal) ja Ly Lumiste (vokaal). Mr. Happymani tuntumad lood on "Las mina proovin siis ka", "Lõvisüda", "Suveparadiis", "Laupäevaõhtu printsess" jne. MR. Happyman, 25.12.2009
Ammoniidid (paleontoloogia)

Ammoniidid (Ammonitida) olid vana- ja keskaegkonna meredes elutsenud spiraalse kojaga peajalgsed limused. Viimased ammoniidid surid välja umbes 65 miljonit aastat tagasi. Antarktisest leitud ammoniitide kivistised tõestavad, et kunagi olid sealsed mered palju soojemad. Perekonna Asteroceras esindaja kunstniku nägemuses Fossiil (Asteroceras) Ammoniit Madagaskarilt
Mircea Malița

Mircea Augustin Malița (ka Malitza; 20. veebruar 1927 Oradea – 21. mai 2018 Bukarest) oli Rumeenia matemaatik, diplomaat ja teadusfilosoof. Ta oli Rumeenia Akadeemia liige ja Rooma Klubi auliige.
Ansambel "Mahavok" (1984)

"Ansambel Mahavok" on ansambli Mahavok 1984. aastal Meloodia plaadivabriku poolt välja antud singel. Plaadi materjal on salvestatud 1983. aastal Tallinnas. Kujundaja Villu Järmut ja Enn Kärmas. Üksik hääl = Одинокий голос (viis ja sõnad: Heini Vaikmaa) On ainult üks tee = Только один путь (viis ja sõnad: Heini Vaikmaa) Kus valgus = Где конец, где начало (viis: Heini Vaikmaa / sõnad: Ira Lember) Album Ansambel "Mahavok" (1984) E-kataloogis ESTER
Põhja-Iirimaa jalgpallikoondis

Põhja-Iirimaa jalgpallikoondis on Põhja-Iirimaa Jalgpalliliidu esindusmeeskond, mis esindab Põhja-Iirimaad rahvusvahelistel jalgpallivõistlustel. 1921. aastani esindas Iirimaa Jalgpalliliidu esindusmeeskond kogu Iirimaad. Pärast Iiri Vabariigi iseseisvumist loodi seal Iirimaa Jalgpalliliit, mille esindusmeeskond on Iirimaa jalgpallikoondis. Põhja-Iirimaa koondis 2021. aasta septembris MM-i valikmängudeks Leedu ja Šveitsi ning sõprusmänguks Eesti vastu. Väravavahid: Bailey Peacock-Farrell, Trevor Carson, Conor Hazard Kaitsjad: Craig Cathcart, Shane Ferguson, Jamal Lewis, Michael Smith, Tom Flanagan, Daniel Ballard, Ciaron Brown, Conor Bradley Poolkaitsjad: Steven Davis (kapten), Niall McGinn, Paddy McNair, George Saville, Gavin Whyte, Jordan Thompson, Jordan Jones, Ali McCann, Liam Donnelly, Alfie McCalmont Ründajad: Kyle Lafferty, Conor Washington, Shayne Lavery, Don Charles Koduleht
San Marino jalgpallikoondis

San Marino jalgpallikoondis on San Marino jalgpalliliidu esindusmeeskond, mis esindab San Marinot rahvusvahelistel jalgpallivõistlustel.
Serbia jalgpallikoondis

Serbia jalgpallikoondis on Serbia jalgpalliliidu esindusmeeskond, kes esindab Serbiat rahvusvahelistel jalgpallivõistlustel. Serbia koondise peavorm (kodumängudel) koosneb punanet särkidest, punanet pükstest ja punanet põlvikutest ning varuvorm (võõrsilmängudel) valgest särgist, valgetest pükstest ja valgetest sokkidest. Koduleht
Slovakkia jalgpallikoondis

Slovakkia jalgpallikoondis on Slovakkia jalgpalliliidu esindusmeeskond, mis esindab Slovakkiat rahvusvahelistel jalgpallivõistlustel. Pärast Tšehhoslovakkiast eraldumist pidas Slovakkia esimese ametliku kohtumise 1994. aasta veebruaris, kui võideti Araabia Ühendemiraate tulemusega 1:0. 2010. aasta maailmameistrivõistlused olid esimene suurturniir, kus Slovakkia osales. Maailmameistrivõistlustel tuldi oma alagrupis teiseks, viimases mängus võideti valitsevat maailmameistrit Itaaliat tulemusega 3:2. Kaheksandikfinaalis kaotati hilisemale finalistile Hollandile tulemusega 0:1. Nii 2016. kui ka 2024. aasta Euroopa meistrivõistlustel jõudis Slovakkia samuti kaheksandikfinaali. Slovakkia koondis 2024. aasta Euroopa meistrivõistlustel. Slovakkia koondis 2020. aasta Euroopa meistrivõistlustel: Koduleht
Valgevene jalgpallikoondis

Valgevene jalgpallikoondis on Valgevene jalgpalliliidu esindusmeeskond, mis esindab Valgevenet rahvusvahelistel jalgpallivõistlustel. Koondis ei ole seni pääsenud Euroopa või maailmameistrivõistluste finaalturniirile. Eesti jalgpallikoondisega on Valgevene kohtunud 6 korda, neist 2 mängu on võitnud Valgevene ja 4 Eesti. http://www.jalgpall.ee/nhistory.php?nteam_id=1 Koduleht
Pepe

Pepe Pepe on eesnime José hüüdnimi hispaaniakeelsetes maades, aga see võib-olla ka perekonnanimi. Pepe Romero (sündinud 1944), Hispaania kitarrist Pepe Aguilar (sündinud 1968), Mehhiko laulja Pepe, õieti José Manuel Soares (1908–1931), Portugali jalgpallur Pepe, õieti José Macia (sündinud 1935), Brasiilia jalgpallur ja treener, maailmameister 1958 ja 1962 Pepe, õieti Képler Laveran Lima Ferreira (sündinud 1983), Brasiilia päritolu Portugali jalgpallur Pepe Reina, õieti José Manuel Reina (sündinud 1982), Hispaania jalgpallur Simone Pepe (sündinud 1983), Itaalia jalgpallur Zé, José hüüdnimi portugalikeelsetes maades Pepito, Pepe hellitusnimi hispaania kultuuris
Georges Wrangell

Parun Georges Eduard von Wrangell (2. jaanuar 1866 Roela – 23. märts 1927 Tartu) oli baltisaksa genealoog ja ajaloouurija, Eestimaa rüütelkonna kantselei sekretär, arhivaar ja Eestimaa Üldkasuliku Ühingu matriklikomisjoni liige. Die Schlacht bei Narva am 19. November 1700 : Vortrag, gehalten in der Ehstländischen Literärischen Gesellschaft. (Separaat väljaandest: Revaler Beobachter), Ревель : Типография "Ревельскаго Наблюдателя", [1900] Andmed ESTERis Genealogie der zur Estländischen Adelsmatrikel gehörenden Linien der Familie von Krusenstiern / zusammengestellt und herausgegeben von Georges Wrangell., Reval: 1911 (Reval : Revaler Beobachter), Andmed ESTERis Baltische Offiziere im Feldzuge von 1812., Reval : Kluge, 1912, Eesti rahvusbibliograafia andmebaas Балтийские офицеры в походе 1812 года : напечатано по поручению эстляндского рыцарства / барон Г. В. Врангель., Ревель : [б.и.], 1913 (Ревель : Ревалер Беобахтер), Andmed ESTERis Genealogie des Geschlechts von Grünewaldt / bearbeitet von Baron Georges Wrangell. Reval : [s.n.], 1913 (Reval : Revaler Beobachter), Andmed ESTERis Die harrisch-wierische Ritterschaft und andere historische Aufsätze von Baron Georges Wrangell., Reval : Franz Kluge, 1914, Andmed ESTERis Ätten Wrangels stamlinjer. Kritik och urkundsgranskning. På svenska efter författarens tyska manuskript af E. Wrgl. / Personhistorisk Tidskrift 1917. Stockholm, 1918, lk. 162-173. Bibl. i hanvisningar Andmed ISEs Ätten Wrangels stamlinjer. (Personhistorisk Tidskrift 1923, Stockholm, 1924, lk 126-127, Andmed ISEs Geschichte der Wrangel zur dänischen und Ordenszeit. (Separaat: Vierteljahrschrift für Wappen. Siegel- und Familienkunde, Heft 3/4 1926 und Heft 1/2 1927 ) , Dorpat, [1927], Andmed ESTERis Geschichte der Revaler Schwarzenhäupter : ein Beitrag zur Geschichte des deutschen Kaufmanns im Osten / bearb. von Friedrich Amelung und Georges Wrangell., Reval : Wassermann, 1930 Andmed ESTERis Moritz Wrangel, Bischof von Reval 1558-1560. / Der Deutsche Herold: Zeitschrift für Wappen- Siegel- und Familienkunde, Jg. 63, (1932) N. 9/10, S. 55-56; N. 11/12, S. 69 Andmed ISEs Ta oli Roela mõisniku ja Eestimaa rüütelkonna peamehe (1881–1884) Parun Wilhelm von Wrangelli (1831–1894) poeg ning meresõitja ja Arktika-uurija Ferdinand von Wrangelli pojapoeg. Parun Georges Wrangell abiellus 1893. aastal Varssavis Dora Lauberiga (1870 Viin – 1899 Tallinn). Abielust sündisid: Wilhelm Ferdinand Nikolai Wrangell (1894 Võru - 1976 Lilienthal) Egla Luise (1895 Võru) Olga Elise Lucilla (1897 Tallinn) 1920. aastal abiellus ta Tallinnas keemiakandidaat Georg Wulfi (suri 1918 Peterburis) lese Klara Kochiga (sünd 1879 Peterburis), kes oli meditsiinidoktor Karl Kochi (surn 1909) ja Amalia Blessingi tütar. lk.598, Genealogisches Handbuch der baltischen Ritterschaften, Teil 2, 1: Estland, Görlitz, 1930 lk.615, Stackelberg, Otto Magnus von: Genealogisches Handbuch der estländischen Ritterschaft, Bd.: 1, Görlitz, [1931]
AAP

AAP või Aap võib tähendada järgmist: Australian Associated Press Aap (eesnimi), mehenimi ...
Australian Associated Press

Australian Associated Press (lühend AAP) on Austraalia uudisteagentuur. See asutati 1935 Sydneys. AAP koduleht
Aardeleid

Aardeleid on peitleid, mis sisaldab väärismetallidest ehteid või münte või hõbeda- või kullakange või muid väärismetallidest esemeid või vääriskive või muid sarnaseid väärtuslikke esemeid. Maidla aardeleid Kumna aardeleid Aare
Aavidu

Aavidu ehk Avido on endine küla, mis asus Haljala külanõukogus ja varem Haljala kihelkonnas. Aastal 1977 liideti Aavidu Võle küla koosseisu.
Richard Aavakivi

Richard Valentin Aavakivi (sünninimi Richard Espenstein, esineb ka kujul Richard Epstein; 24. märts (vkj) / 5. aprill 1873 Luuküla, Oudova maakond, Peterburi kubermang – 23. aprill (vkj) / 6. mai 1906 Pihkva kubermang) oli eesti arst, ajakirjanik ja publitsist. 1875. aastal asus pere elama Pihkva kubermangu. Aastatel 1885–1894 õppis ta Tartu gümnaasiumis ja leeritati Tartu Maarja koguduses. 1894–1899 õppis ta Tartu Ülikoolis arstiteadust. Kuulus seal eesti üliõpilaste illegaalsesse ja radikaalsesse "jaaksonlaste" tudengirühmitusse, kus tutvuti sotsialismi ideedega. Aastatel 1900–1902 töötas ta arstina Tartus ja Narvas 1902–1906, vahepeal (1904–1905) oli ta sõjaväearst Vene–Jaapani sõjas, kust vabanes haiguse tõttu. Aavakivi oli teose Lõbu ja Teadus (Tartu 1898–1899) väljaandja. 1901–1902 tegi ka kaastööd päevalehele Teataja. Juba esimestel ilmumiskuudel 1903. aastal tegi kaastööd sotsiaaldemokraatliku suunitlusega ajalehele Uudised. Oli vahepeal sõjaväearst Vene–Jaapani sõjas, hiljem töötas Uudiste vastutava toimetajana. Ta oli möldri ja taluniku poeg, Anna Haava lellepoeg. Suri tuberkuloosi. Avaldas populaarteaduslikke kirjutisi Lõbu ja Teadus (1898–1899) ning ajakirjas Rahva Lõbu-Leht (1898–1906), kus tutvustas darvinistlikke ja marksistlikke vaateid. "Meie maakera minevik". Tartu 1900; 2. trükk 1906 "Inimesesoo vanadus". Tartu 1907 Tartu Maarja koguduse personaalraamat Aa-Ag; 1880-1936. Eesti Rahvusarhiiv, EAA.3148.1.147 Eesti biograafiline andmebaas ISIK Eesti ajakirjanduse biograafiline leksikon 1689–1940Tööversioon seisuga 1. detsember 2015 Elulood A – Lekstein. Koostajad ja toimetajad Roosmarii Kurvits ja Anu Pallas Isidorus Brennsohn. "Die Aerzte Estlands vom Beginn der historischen Zeit bis zur Gegenwart : ein biografisches Lexikon nebst einer historischen Einleitung über das Medizinalwesen Estlands". Hirschheydt. Riga 1922
Rahvusvaheline raudteeliin

Rahvusvaheline raudteeliin on raudteeliin, mis läbib kahte või rohkemat riiki. Samuti on rongides, mis sõidavad rahvusvahelisi liine, kupeed või väga mugavad istmed (erinevad rongiti ja vaguniti), kuna vahemaa ja sõiduaeg on pikad. Läbi Eesti sõidavad rahvusvahelised rongid liinidel: Tallinna–Moskva raudteeliin (üks kord päevas Moskvasse ja üks kord Tallinna) Valga–Riia raudteeliin (kolm korda päevas Riiga ja kolm korda Valka) Tallinna–Peterburi raudteeliin
Anders Gløersen

Anders Gløersen (sündinud 22. mail 1986 Oslos) on Norra murdmaasuusataja. Gløersen võistles esimest korda maailma karikasarjas Drammeni etapil 2007. aasta märtsis ja sai sprindi klassikasõidus 36. koha. Esimene võit MK-etapil tuli sprindi vabasõidus 16. detsembril 2007 Rõbinskis. Teise võidu sai Gløersen Salpausselkä mängude raames peetud MK-etapil Lahtis 2008 1,2 km sprindi vabasõidus. 2009. aasta MK-etapil Düsseldorfis oli ta teine sprindi vabasõidus. 2007–2008 hooajal sai ta sprindikarika arvestuses neljanda koha. 2015. aasta maailmameistrivõistlustel Falunis võitis ta 15 km vabatehnikasõidus pronksmedali ja teatesõidus kuldmedali. 2015 Falunis maailmameister teatesõidus pronksmedal 15 km vabatehnikasõidus Anders Gløersen on osalenud 70 maailma karikasarja etapil (seisuga 25. veebruar 2014) ja jõudnud poodiumile 13 korral, millest viiel korral kõige kõrgemale astmele. Anders Gløersen FIS-i kodulehel (inglise)
Makemake (kääbusplaneet)

Makemake (ametlikult (136472) Makemake; sümbol: ) on kääbusplaneet. See avastati 31. märtsil 2005. Päikesesüsteemi kääbusplaneetide seas on Makemake suuruselt kolmas ning Kuiperi vöö objektide seas suuruselt teine . Selle läbimõõt on umbes 3/4 Pluto omast. Makemakel on teadaolevalt 1 kaaslane (kuu), mis avastati 2015./2016. aastal, tõenäoliselt on kaaslase läbimõõt alla 200 km. Väga madala keskmise temperatuuri tõttu (umbes 30 K ehk −243,2 °C) on Makemake pind kaetud metaani-, etaani- ja võib-olla ka lämmastikujääga. Makemake tähis oli algul 2005 FY9 all ning hiljem sai see väikeplaneedi numbri 136472. Selle taevakeha avastas 31. märtsil 2005 meeskond, mida juhtis Michael Brown, avastusest teatati 29. juulil 2005. Planeedi nimi pärineb Rapanui jumalalt Makemakelt. 11. juunil 2008 lisas Rahvusvaheline Astronoomialiit (International Astronomical Union, IAU) Makemake plutoidikandidaatide nimekirja. Plutoidideks nimetatakse Neptuuni orbiidist kaugemale jäävaid kääbusplaneete, mille sekka kuuluvad Pluuto, Haumea ja Eris. Ametlikult sai Makemake plutoidi staatuse juulis 2008. JPL/NASA (22. aprill 2015). "What is a Dwarf Planet?". Jet Propulsion Laboratory. Vaadatud 19. jaanuaril 2022. Marc W. Buie (5. aprill 2008). "Orbit Fit and Astrometric record for 136472". SwRI (Space Science Department). Vaadatud 13.07.2008. Mike Brown, K. M. Barksume, G. L. Blake, E. L. Schaller, D. L. Rabinowitz, H. G. Roe and C. A. Trujillo (2007). "Methane and Ethane on the Bright Kuiper Belt Object 2005 FY9". The Astronomical Journal. 133 (1): 284–289. Bibcode:2007AJ....133..284B. DOI:10.1086/509734. ISSN 0004-6256.{{cite journal}}: CS1 hooldus: mitu nime: autorite loend (link) Audrey Delsanti, David Jewitt. "The Solar System Beyond The Planets" (PDF). University of Hawaii. Vaadatud 3.08.2008. "List Of Transneptunian Objects". Minor Planet Center. Harvard-Smithsonian Center for Astrophysics. Vaadatud 3.08.2008. Michael E. Brown (2006). "The discovery of [[:Mall:Mp]] Eris, the 10th planet largest known dwarf planet". California Institute of Technology. Vaadatud 14.07.2008. {{cite web}}: erinev URL ja vikilink (juhend) Michael E. Brown. "The Dwarf Planets". California Institute of Technology, Department of Geological Sciences. Vaadatud 26.01.2008. Gonzalo Tancredi, Sofia Favre (juuni 2008). "Which are the dwarfs in the Solar System?" (PDF). Icarus. 195 (2): 851–862. Bibcode:2008Icar..195..851T. DOI:10.1016/j.icarus.2007.12.020. Vaadatud 3.08.2008. International Astronomical Union (19. juuli 2008). "Fourth dwarf planet named Makemake". International Astronomical Union (News Release – IAU0806). Vaadatud 20.07.2008.
Aleksei Petuhhov

Aleksei Petuhhov (sündinud 28. juunil 1983 Klintsõs) on Venemaa murdmaasuusataja, kes sõidab põhiliselt sprindidistantse. Petuhhov sai juunioride MM-võistlustel 2003. aastal Sollefteås 30 km ühisstardiga vabasõidus hõbemedali. 2009. aasta maailmameistrivõistlustel Liberecis oli ta 1,6 km sprindi vabasõidus üheksas. 2010. aasta taliolümpiamängudel Vancouveris võitis ta sprinditeates koos Nikolai Moriloviga pronksmedali. 2013. aasta maailmameistrivõistlustel Val di Fiemmes tuli ta samal alal Nikita Krjukoviga maailmameistriks. 2015. aasta maailmameistrivõistlustel Falunis võitsid nad sprinditeates hõbemedali. Petuhhov osales maailma karikasarjas esimest korda 2003. aasta märtsis Lahtis, kus ta sai 15 km vabasõidus 56. koha. Esimest korda jõudis ta poodiumile 2009. aasta jaanuaris Rõbinskis, kui sai 1,3 km sprindi vabasõidus teise koha. Hooaja lõpus oli ta sprindikarika arvestuses kuues. 2009. aasta detsembris Düsseldorfi MK-etapil sai Petuhhov 1 km sprindi vabasõidus esikoha. 2010 Vancouveris pronksmedal teatesprindis vabastiilis 2013 Val di Fiemmes maailmameister sprinditeates 2015 Falunis hõbemedal sprinditeates 2003 Sollefteås hõbemedal 30 km ühisstardiga vabasõidus Sprindikarikas 3. koht: 2010 Aleksei Petuhhov on individuaalselt osalenud 72 maailma karikasarja etapil (seisuga 22. veebruar 2015) ja jõudnud poodiumile 17 korral, millest kolm kord kõige kõrgemale astmele. Aleksei Petuhhov FIS-i kodulehel (inglise)
Makemake

Makemake on rapanui mütoloogias inimkonna looja ja viljakusjumalus. Teda on kujutatud paljudel Lihavõttesaare petroglüüfidel.
Mikrokanooniline ansambel

Mikrokanooniline ansambel on statistiline ansambel, mis on moodustatud samasuguse ruumala, energia ja osakeste arvuga isoleeritud tasakaalulistest termodünaamilistest süsteemidest. Üheks fundamentaalseks eelduseks termodünaamikas on, et süsteemi kõik mikroolekud on sama tõenäolised. Kui süsteemi võimalike mikroolekute arv on Ω, siis tõenäosus, et süsteem on antud mikroolekus, on 1/Ω. Mikrokanoonilise ansambli entroopia on S = k ln(Ω), kus k on Boltzmanni konstant. Kanooniline ansambel Suurkanooniline ansambel
Patrick Sériot

Patrick Sériot (sündinud 14. veebruaril 1949, Vincennes, Prantsusmaa) on prantsuse lingvist ja ideedeajaloolane. Ta töötab Lausanne'i ülikoolis slavistika osakonna juhatajana. Ta peamiseks uurimisvaldkonnaks on keeleteaduse ajalugu. Ta on Praha lingvistilise ringi, Roman Jakobsoni ja Nikolai Trubetzkoy tööde tunnustatud uurija. Üks Seriot järeldusi on, et "diskursuseanalüüsi pole võimalik rakendada tõlgitud tekstidele, kuna kõik tõlked on topelterinevusega: on hulk algteksti märke, millel pole ekvivalente teises keeles, ning hulk obligatoorseid tähiseid teises keeles, millel puudub viidatav objekt lähtekeeles". Seriot arendatud ja rakendatud kontseptsioon air du temps on vaadeldav kui Zeitgeist'i sotsioloogiline tahk: teaduslikud mõisted võivad olla sarnased mitte üksnes seepärast, et nende sõnastajad mõjustasid teineteist, vaid seepärast, et need kujunesid samas intellektuaalses keskkonnas (Sériot 1999: 38). Intellektuaalide võrgustiku liikmed jagavad hulka domineerivaid teaduslikke ideid, kujutlusi, metafoore ja eelistusi, mida nad kasutavad omaenda arutelu luues, ilma endale täielikult teadvustamata selliste allikate rolli enda loodavais teooriais. Mingi perioodi air du temps ületab erialasid eraldavaid piire. Sériot, Patrick 1999. Structure Et Totalite: Les Origines Intellectuelles Du Structuralisme En Europe Centrale Et Orientale. Paris: Presses universitaires de France. Серио, Патрик 2001. Структура и целостность: об интеллектуальных истоках структурализма в Центральной и Восточной Европе: 1920-30-е гг. Москва: Языки славянской культуры. Sériot, Patrick 2014. Structure and the Whole: East, West and Non-Darwinian Biology in the Origins of Structural Linguistics. (Translated from French by Amy Jacobs-Colas. Preface by Kalevi Kull.) (Semiotics, Communication and Cognition 12.) Berlin: De Gruyter Mouton. Seriot, Patrick 1999. The impact of Czech and Russian biology on the linguistic thought of the Prague Linguistic Circle. Travaux du Cercle linguistique de Prague 3: 15–24. vt Sériot, Patrick 2001. Trubetzkoy kaksikelu ehk süsteemide suletus. (Tõlkinud Andres Raudsepp.) Akadeemia 11: 2290–2303, 12: 2586–2602. Williams, Glyn 1999. French discourse analysis: the method of post-structuralism. London: Routledge, lk. 161. Helden, Andries van 2009. Russian Linguistics 33: 332. P. Sériot koduleht Tartut külastav ideedeajaloolane võrdleb Barthes’i ja Lotmani ideoloogiaid ERR, juuni 2015.
Suisapäisa

Suisapäisa on Türil tegutsev segakoor. 2008. aastal võitis Suisapäisa Eesti Televisiooni saatesarja "Laululahing". Suisapäisa tegutseb 2008. aasta algusest, koori dirigent on Kuldar Schüts. Koor moodustati varasema ansambli Uisapäisa laiendamisega. "Laululahingu" eelvooru registreerumiseks salvestati etteantud laulude seast "Aeg ei peatu". Koor alustas võistlust saatesarja esimeses eelvoorus 29. märtsil koos Tallinna Ülikooli meeskoori ja Emajõe Laulikutega. Saates esitati laulud "Vaikus on kuldne" (Kollane Allveelaev G), "Unistus" (The Sun) ning saatekülalise Maarja-Liis Ilusaga "Kohtumine". Žürii otsusel pääsesid nad järgmisesse vooru. Saatesarja kolmandas poolfinaalis 10. mail esitati laulud "Vaid üks pilk" (algselt Doris Troy, eesti keeles Fix), "Soovide maa – see on muusika" (Ele Kõlar ja Kaja Kõlar & Admiral) ning saatekülalise Hannaliisa Uusmaga "Absoluutselt". Finaali pääses Suisapäisa tänu telefonihääletusel kogutud 5993 häälele, edestades Konguta segakoori (5390 häält) ja Pärnu kammerkoori (3659 häält). Saatesarja finaal toimus 17. mail 2008. Saates esitati laulud "Tänav, pink ja puu", "Tule metsa" (Ruja) ja Tanel Padariga "Võta aega". Telefonihääletusega kogus Suisapäisa ülekaalukalt 26 038 häält. Teised finalistid said 15 376 häält (HaleBopp Singers) ja 12 455 häält (Nuku- ja noorsooteatri segakoor). Pärast saatesarja sõitis Suisapäisa auhinnareisile kooride olümpiale (World Choir Games) Austriasse Grazi, kus võideti kuldmedal folkloori ja hõbemedal segakooride kategoorias. 2010. aastal osales Suisapäisa Taani Põhjamaade koorifestivalil "International Choir Competition 2010". Koori eestvedamisel toimusid 20. juunil 2009 Türil "Lahingukooride mängud 2009", mille võitis segakoor Sõpruskond. "Suisapäisa laululahing" (2008) "Suisapäisa: Avaleht". Originaali arhiivikoopia seisuga 7. mai 2009. Vaadatud 6. detsembril 2009. Suisapäisa läheb lahingusse. / Järva Teataja, 20. märts 2008 Esimese Laululahingu võitjad selgunud! Uudised. Eesti Televisioon, 29. märts 2008 Tiit Reinberg. Türi segakoor võidutses telesaates. / Järva Teataja, 1. aprill 2008 Laululahingu kolmas finalist on segakoor Suisapäisa. Uudised. Eesti Televisioon, 10. mai 2008 Laululahingu võitis segakoor Suisapäisa! Uudised. Eesti Televisioon, 17. mai 2008 Laululahingu auhinnareis viib võitjad Austriasse, kooride olümpiale.[alaline kõdulink] "Laululahing", uudised 7. aprill 2008 Suisapäisa : Segakoor Suisapäisa sõidab Aarhusi rahvusvahelisele koorifestivalile.[alaline kõdulink] Suisapäisa : Lahingukooride mängud 2009.[alaline kõdulink] Jaanus Kulli "Laululahingu" koorid viskasid võidu Leinatamme saabast ja Aunaste kinga. / Õhtuleht, 22. juuni 2009 "Suisapäisa laululahing" – CD. Express Posti tellimiskeskkond Koduleht Blogi: Suisapäisa. Eesti Televisioon Suisapäisa plaat jõudis müügile. Järva Teataja, 18. detsember 2008